text: Tyve stjal konfirmandernes gaver 
  14 april 2010 kl. 15.16
  I søndags, mens konfirmander og deres familier sad i Bov Kirke på festdagen, strøg tyveknægte rundt i Padborg til familiernes postkasser og tømte dem for værdier.
  Skår i glæden 
   - Det gav da skår i glæden, at vores postkasse var brudt op, og at der var taget telegrammer ud, hvor folk havde sendt lykønskninger til vores datter, siger Karsten Boysen fra Padborg til dr.dk/syd.
  
  Epidemi
  - Det er åbenbart en epidemi og den skulle vi gerne have stoppet, inden den spreder sig, det her er i hvert fald tarveligt ud over alle grænser, siger politiassistent Allan Niebuhr fra lokalpolitiet i Padborg.
  Politiassistenten har en formodning om, at det kan være andre unge, der har studeret avisen og dermed fundet frem til konfirmanderne.
  